DA Den Europæiske Unions Tidende C 345/19

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2011/C 345/07

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ENHEDSDOKUMENT

RÅDETS FORORDNING (EF) Nr. 510/2006

»SER KORYCIŃSKI SWOJSKI«

EF-Nr.: PL-PGI-0005-0835-18.10.2010

BGB ( X ) BOB ( )

1. Betegnelse:

»Ser koryciński swojski«

2. Medlemsstat eller tredjeland:

Polen

3. Beskrivelse af landbrugsproduktet eller fødevaren:

3.1. Produkttype:

Kategori 1.3 Oste

3.2. Beskrivelse af produktet med betegnelsen i punkt 1:

»Ser koryciński swojski« er en modnet ost, der fremstilles af fuldfed rå komælk, og som tilsættes løbe og kogesalt. Der kan tilsættes krydderier og krydderurter.

»Ser koryciński swojski« har en fladtrykt kugleform (geoide-formet) med et ellipseformet tværsnit. Den måler op til 30 cm i diameter (afhængigt af størrelsen af den osteform, der er anvendt til fremstilling af osten, og antallet af oste, der er lagt i den) og måler 2,5-5 kg (afhængigt af den osteform, der er anvendt, og modningstiden).

»Ser koryciński swojski« har mange små huller af forskellig størrelse og form. Osten har en rillet overflade.

Ost, der sælges under betegnelsen »ser koryciński swojski«, inddeles i tre kategorier alt efter lagringstiden.

»Ser koryciński swojski« — świeży (frisk) — modnes i 2-4 dage.

»Ser koryciński swojski« — leżakowany (lagret) — modnes og lagres i 5-14 dage.

»Ser koryciński swojski« — dojrzały (modnet) — modnes og lagres i mere end 14 dage.

Lagringstiden ændrer ikke de særlige karakteristika ved »ser koryciński swojski«, der nævnes i punkt 5.2.

Beskrivelse af »ser koryciński swojski« alt efter lagringstiden Gruppe af karakteristika eller ingredienser Karakteristikum eller ingrediens Frisk »ser koryciński swojski« Lagret »ser koryciński swojski« Modnet »ser koryciński swojski« Farve Udvendig farve Flødefarvet Strågul Gullig eller gul Indvendig farve Flødefarvet Flødefarvet- strågul Strågul Konsistens Udvendig konsistens Samme konsistens udvendig som indvendig En smule hård udvendig og blød indvendig Skrøbelig gul skorpe med et hvidligt overtræk Indvendig konsistens Våd, elastisk, med jævnt fordelte små huller (ca. 1 mm) Fugtig, elastisk, med ensartede og jævnt fordelte huller (ca. 2 mm) En smule fugtig, elastisk, med ensartede og jævnt fordelte huller Organoleptiske egenskaber Smag Overvejende mild, cremet og gummiagtig. Knaser, når man sætter tænderne i den En smule salt med en mærkbar nøddeagtig overtone Udpræget tør, ret salt i det ydre lag, men lidt mindre salt mod midten, lettere nøddeagtig smag Lugt En dominerende aroma af frisk smør Let aroma af tørret ost Aroma af tørret ost Fysisk-kemiske egenskaber Vandindhold ≤ 53 % ≤ 48 % ≤ 43 % Fedt ≥ 20 % ≥ 22 % ≥ 30 %

3.3. Råvarer (kun for forarbejdede produkter):

— Grundlæggende råvarer — komælk, løbe, kogesalt (der tilsættes ca. 3 g for hver 10 l mælk) og salt, der gnides ind i osten efter formning.

— Mulige råvarer — tørrede krydderier og krydderurter: peber, chili, basilikum, dild, persille, løvstikke, mynte, sortkommen, vild hvidløg, kommen, paprika, merian, oregano, krydrede og tørrede svampe.

— Friske krydderier og krydderurter: hvidløg, paprika, oliven; friske krydderurter: dild, purløg, basilikum, mynte og merian.

Den mælk, der anvendes til fremstilling af osten, er fuldfed rå mælk. Ingen form for fysisk eller kemisk forarbejdning er tilladt med undtagelse af fjernelse af makroskopiske urenheder ved filtrering og køling ved rumtemperatur i konserveringsøjemed. Fremstillingen af osten skal senest påbegyndes fem timer efter malkning.

Anvendelsen af forskellige krydderier har udelukkende til formål at give aroma til osten og ændrer ikke karakteristikaene ved »ser koryciński swojski«.

3.4. Foder (kun for produkter af animalsk oprindelse):

Den mælk, der anvendes til fremstilling af »ser koryciński swojski«, kommer fra køer, der har været holdt på græs mindst 150 dage om året. Dyrene fodres ved anvendelse af traditionelle metoder. Om vinteren fodres de med enghø, kornarter (byg, rug, hvede og kornblandinger) eller ensilage.

3.5. Specifikke etaper af produktionen, som skal finde sted i det afgrænsede geografiske område:

— Opvarming af mælken og tilsætning af løbe og salt

— Koagulering af mælken

— Valleafdrypning

— Valledræning

— Formning

— Saltning

— Modning

3.6. Særlige regler vedrørende udskæring, rivning eller emballering osv.:

—

3.7. Særlige regler for mærkning:

Alle producenter af »ser koryciński swojski« skal anvende det fælles logo »ser koryciński swojski« i deres mærkning. Logoet »ser koryciński swojski« tildeles via Zrzeszenie Producentów Sera Korycińskiego (Foreningen af osteproducenter i Korycin).

Reglerne for tildeling af logoet medfører på ingen måde, at producenter, der ikke er medlem af foreningen, forskelsbehandles.

4. Præcis afgrænsning af det geografiske område:

»Ser koryciński swojski« fremstilles i de tre kommuner Korycin, Suchowola og Janów, der ligger i voivodskabet Podlaskie, i powiaten Sokółka.

5. Tilknytning til det geografiske område:

5.1. Det geografiske områdes egenart:

5.1.1. Naturbestemte faktorer

Det geografiske område, hvor »ser koryciński swojski« fremstilles, ligger i mellemregionen Wysoczyzna Białostocka (Białystok-højsletten), som er del af makroregionen Niziny Północnopodlaskiej (den nordlige del af Poladsie-lavsletten) — et moræneland med søer, der er kendetegnet ved marsklavninger blandt vidtstrakte højsletter. Områdets varierende landskab blev skabt under de forskellige istider. Den nordlige del af Poladsie-sletten består af flere mindre delområder med dale, sænkninger, sletter og højsletter, herunder højsletten Wysoczyzna Białostocka. Højsletterne ligger på et morænelag og frembyder meget stor morfologisk mangfoldighed. De mest hyppigt forekommende landskabsformer er her eroderede morænebakker og åse, som på visse steder hæver sig 200 m over havets overflade.

Dette lavland har et klima, som bliver til væsentlig mere fastlandsklima mod øst (den vestlige del af Polen er derimod overvejende præget af havklima). Det område, hvor »ser koryciński swojski« fremstilles, ligger i den sydlige del af det nordøstlige Polen, som anses for at være den koldeste region i hele landet, bortset fra bjergene. Vinteren er lang (i gennemsnit ca. 110 dage) med de laveste temperaturer i landet: den gennemsnitlige lufttemperatur i januar ligger på mellem – 5 og – 6 °C (for Warsawa ligger gennemsnittet i januar på ca. – 3,5 °C), og sneen bliver liggende forholdsvis længe. Sommeren varer ca. 90 dage og er forholdsvis varm med en gennemsnitstemperatur i juli på ca. 18 °C. Overgangsperioderne er kortere end i den centrale del af landet. Den gennemsnitlige årlige nedbørsmængde er ca. 650 mm. Det meste af nedbøren falder i perioden april-september. Nedbøren falder som regel på et godt tidspunkt, eftersom 70 % af al nedbøren falder i dyrkningsperioden, hvilket er godt for enge og græsmarker. Hyppigheden af nedbør i dyrkningsperioden er også gunstig, eftersom der falder nedbør i ca. 94 dage. Dyrkningsperioden er kort. Dyrkningsperioden, der begynder efter første tredjedel af april og slutter i slutningen af oktober, varer i ca. 200 dage.

5.1.2. Historiske faktorer og knowhow

I den region, hvor »ser koryciński swojski« fremstilles, findes der ingen tunge industrier. De industrivirksomheder, som opererer i regionen, er involveret i landbrugsfødevaresektoren, især mælkeforarbejdning. Det meste af jorden anvendes til landbrug eller skovbrug. Landbrugsarealerne, hvoraf de fleste tilhører enkeltbedrifter, udgør en væsentlig del af området. De fleste af landbrugsarealerne har en lav produktionsværdi og er sparsomt bevokset med skov.

At voivodskabet Podlaskie, der omfatter det i punkt 4 nævnte område, er orienteret mod fremstilling af mælk og mejeriprodukter, viser sig ved, at voivodskabet har den største andel af græsningsarealer i Polen, svarende til 35,4 % af den opdyrkede jord. Græsmarker udgør en andel på 13 %, enge en andel på 22,4 %. Podlaskie er voivodskabet med næstflest kreaturer i Polen. Det forsyner markedet med én ud af tre liter mælk, der fremstilles i Polen, og én ud af fem pakker smør. Mælkeproducenterne i voivodskabet producerer i gennemsnit 33,3 ton mælk i forhold til et nationalt gennemsnit på 16,2 ton. Voivodskabets andel af det nationale tal er stadig stigende.

Voivodskabet har traditionelt været orienteret mod fremstilling af mælk og mejeriprodukter på grund af det tidligere lave industrialiseringsniveau, et fortsat lavt investeringsniveau, høj arbejdsløshed og lave lønninger. Tidligere solgtes hovedsagelig rå mælk, men på mange gårde blev der også fremstillet smør og »ser koryciński swojski« til eget forbrug eller med henblik på salg. Ostefremstilling gav især mulighed for at anvende den mælk, der blev produceret på gårdene, og for at diversificere kosten. Den særlige knowhow, som producenter af »ser koryciński swojski« besidder, viser sig især ved, at de anvender upasteuriseret mælk til fremstilling af osten og vender produktet på forskellige tidspunkter i modningsprocessen på baggrund af deres viden og erfaring.

5.2. Produktets egenart:

»Ser koryciński swojski« har en særlig form, hvilket skyldes de forme, som osten laves i. Disse kar giver også osten den karakteristiske rillede overflade. Osten fremstilles af fuldfed upasteuriseret mælk, der giver den karakteristiske aroma af frisk mælk. Det er en fugtig og elastisk ost med mange ensartede og jævnt fordelte små huller.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Sammenhængen mellem »ser koryciński swojski« og området er baseret på de i punkt 5.2 nævnte særlige karakteristika og ostens omdømme.

De særlige karakteristika ved »ser koryciński swojski« er udviklet i de mange produktionsår, og viden om produktionsmetoden og hertil knyttede praktiske færdigheder er blevet givet videre fra generation til generation, da der i mejeriteknologi- og produktionsmanualer ikke gives en beskrivelse af, hvordan produktet fremstilles, der er tæt knyttet til det i punkt 4 nævnte geografiske område. Produktet har et godt omdømme, hvilket de mange artikler i medierne, henvisninger på internettet og modtagne priser vidner om. »Ser koryciński swojski« sælges i velansete butikker til en pris, der kan være op til 50 % højere end prisen for andre løbeoste. »Ser koryciński swojski« sælges over internettet til nøjagtig samme pris som »oscypek«, der er en beskyttet oprindelsesbetegnelse.

»Ser koryciński swojski« vandt førsteprisen og titlen »Smak Roku« på Polagra landbrugsmessen i Poznań i 2004, en »Perła« i konkurrencen Nasze Kulinarne Dziedzictwo og titlen »Podlaska Marka Roku« i smagskategorien. Ostefestivalen i Korycin (Święto sera korycińskiego) er blevet afholdt hvert efterår siden 2004. »Ser koryciński swojski« blev i 2005 optaget på den nationale liste over traditionelle produkter, der udarbejdes af ministeriet for landbrug og udvikling af landdistrikterne.

»Ser koryciński swojski« bliver stadig mere kendt og efterspurgt, især i den nordlige og centrale del af Polen. Hvert år gøres der reklame for osten på festivalen »Podlasie w stolicy« i Warsawa.

I regionale og nationale medier henvises regelmæssigt til den anerkendelse og popularitet, som ost fra Korycin nyder: Gazeta Wyborcza (Białystok), 4.-5. juni 2005 — »Podlasie w stolicy«, Kurier Poranny, 4. juli 2005 — »Tłoczno i smacznie«, Gazeta Współczesna, 12. september 2005 — »Zrób sobie swojski ser«, Gazeta Współczesna, 29. september 2005 — »Święto sera po raz drugi«, Gazeta Współczesna, 4. oktober 2005 — »Gospodynie z Gminy Korycin twierdzą, że nie ma to jak … Swojskiego sera smak«, Gazeta współczesna, 29. november 2005 — »Projekt dla sera«, Gazeta Współczesna, 24. september 2007 — »Magia Smaku«, Gazeta Współczesna, 25. september 2007 — »Pierwsza przydomowa serowarnia«, Gazeta Współczesna, 23. oktober 2007 — »Sery to jest przyszłość«, Kurier Poranny, 17. oktober 2007 — »Niektórzy wracają«, Kurier Poranny, 19. januar 2008 — »Dobra marka. To jest to!«, Gazeta Współczesna, 17. marts 2008 — »Pierwszy Festiwal Kuchni Podlaskiej«, GWAGRO, 19. maj 2008 — »Danie warte »Perły««, Gazeta współczesna, 11. juni 2008 — »Podlasie w stolicy«, Gazeta Współczesna, 19. juni 2008 — »Serowarnia po polsku«, Gazeta Wyborcza Duży Format, 16. februar 2009 — »Bambus w szynce«, Gazeta Współczesna, 17. marts 2009 — »To były smaki«, Gazeta wyborcza (Białystok), 15. maj 2009 — »Wspólna dla wszystkich jest kaczka – mowa o potrawach przygotowanych na Międzynarodowy Festiwal Kuchni«, Gazeta Współczesna, 9. juni 2009 — »Dobre smaki można promować«, Gazeta Współczesna, 16. juni 2009 — »Regionalne specjały – próbujmy i kupujmy«. En internetsøgning på »ser koryciński swojski« giver 10 sider med søgeresultater. »Ser koryciński swojski« er også beskrevet i den frie encyklopædi Wikipedia.

Henvisning til offentliggørelsen af varespecifikationen:

(Artikel 5, stk. 7 i forordning (EF) nr. 510/2006)

http://www.minrol.gov.pl/index.php?/pol/Jakosc-zywnosci/Produkty-regionalne-i-tradycyjne/Zlozone-wnioski-o-rejestracje-Produkty-regionalne-i-tradycyjne

(1) EUT L 93 af 31.3.2006, s. 12.